สุดเจ๋ง นรต.49 สร้างระบบตรวจสอบตัวตน - อ่านทะเบียนออนไลน์ หนุนงานตำรวจ
(เครดิตภาพจาก: ร.ต.อ.สุวัฒน์ อินมุตโต นรต.49),ชื่นชม นรต.รุ่น 49 นายตำรวจสมองเพชร ผันตัวสร้างระบบไอทีสุดล้ำ ซัพพอร์ตภาครัฐ ด้วยเทคโนโลยีระบุตัวตนด้วยภาพใบหน้า, จับภาพม่านตาคนขับหลับใน, อ่านป้ายทะเบียนรถออนไลน์ หนุนงานตำรวจ - อาชญากรรม ,เมื่อวันที่ 7 เมษายน 2560 ผู้สื่อข่าวรายงานว่า มีกระแสชื่นชม ร.ต.อ.สุวัฒน์ อินมุตโต นรต.49 อดีตตำรวจมากความสามารถ ที่ผันตัวเองสร้างเทคโนโลยีล้ำสมัย รองรับหน่วยงานราชการ รัฐบาล เอกชน ด้วยนวัตกรรมที่ทำประโยชน์ต่อประเทศชาติ การันตี ฝีมือคนไทย กับเทคโนโลยี Biometric ระบุตัวตนด้วยภาพใบหน้า ความเร็ว 3.5 ล้านภาพใบหน้าต่อวินาที และตรวจจับคนขับหลับใน, LPR ระบบอ่านป้ายทะเบียนรถออนไลน์ และ Anubis Cyber Security จ่อนำ 3 เทคโนโลยีต่างๆ ใช้กับงานด้านความมั่นคง ด้านอาชญากรรม และความปลอดภัย ของผู้ขับขี่รถยนต์บนท้องถนน,ร.ต.อ.สุวัฒน์ อินมุตโต เปิดเผยว่า ตนเองและทีม ได้พัฒนาเทคโนโลยีการระบุตัวตนด้วยข้อมูลชีวภาพ (Biometric) โดยประกอบด้วย 1.ภาพใบหน้า (Face Recognition System), 2.ลายพิมพ์นิ้วมือ (Fingerprint Recognition), 3.ภาพม่านตา (Iris Recognition System), 4.LPR ระบบอ่านป้ายทะเบียนรถออนไลน์ และ 5.Anubis Cyber Security ซึ่งเป็นผลิตภัณฑ์ที่ผู้ผลิตเป็นคนไทยทั้งหมด รวมถึงกระบวนการผลิตระบบที่มีแหล่งกำเนิดในประเทศไทยที่มีคุณภาพและความเร็วดีกว่า ประหยัดงบประมาณในการซื้อองค์ความรู้มาจากต่างประเทศนับหลายร้อยล้านบาท,เทคโนโลยีกล้องวันนี้ต้องเป็นระบบ Digital ทั้งหมด คือ เปลี่ยนภาพหน้าคน เปลี่ยนภาพป้ายทะเบียนรถยนต์เป็นข้อมูล Digital ที่ค้นหาเปรียบเทียบได้อย่างรวดเร็ว ส่วนกล้อง Analog แบบเดิม การใช้งานของตำรวจผู้ปฏิบัติหน้าที่มีปัญหามาก เช่น เจอภาพหน้าคนร้ายจริง แต่ต้องเสียเวลามาค้นหา นั่งดูด้วยคน ใช้เวลาจำนวนมาก ซึ่ง อาชญากรรมตำรวจต้องทำงานแข่งกับเวลาเป็นหน่วยวินาที เพื่อบรรเทาผลร้ายและจับกุมตัวคนร้าย สามารถระงับการก่ออาชญากรรมที่เปลี่ยนไปอย่างรวดเร็ว ,ร.ต.อ.สุวัฒน์ กล่าวต่อว่า Solution ด้านการตรวจจับคนขับรถหลับในได้ทันทีที่หลับตา เป็นการป้องกันอุบัติเหตุที่สมบูรณ์ที่สุด ดีกว่าการเก็บหลักฐานหลังเกิดเหตุที่มีความสูญเสียเกิดขึ้นแล้ว นอกจากนี้ยังพัฒนาผลิตภัณฑ์ Anubis Cyber Security สำหรับการรักษาความปลอดภัยทาง Cyber ซึ่งเป็นเทคโนโลยีที่ทันสมัย และใช้งานได้จริง สำหรับมาตรการการป้องกันการโจมตีทาง Cyber ของหน่วยงานภาครัฐและองค์กรเอกชน,ผลิตภัณฑ์ทั้งหมด ผมได้มีแผนนำเสนอต่อหน่วยงานราชการ โดยนำอุปกรณ์เหล่านี้ไปใช้ให้เกิดประโยชน์ในภายภาคหน้า หลักๆ แล้วผมตั้งใจจะทำผลงานตรงนี้ออกมาเพื่อช่วยสนับสนุนภาครัฐ โดยเฉพาะหน่วยงานตำรวจที่ค่อนข้างมีงบประมาณที่ไม่มาก แต่ต้องการระบบที่มีประสิทธิภาพสูงมาเสริมกับการแกะรอยคนร้าย เก็บข้อมูลอาชญากรรม แต่ก็สามารถใช้เทคโนโลยีของเราไปใช้เพื่อประโยชน์ทางสังคม ด้วยการตรวจจับอาการหลับในของคนขับรถสาธารณะ เพื่อปกป้องชีวิตคนใช้ถนนได้อย่างมีประสิทธิภาพ ร.ต.อ.สุวัฒน์ อินมุตโต กล่าวทิ้งท้าย.
ชื่นชม นรต.รุ่น 49 นายตำรวจสมองเพชร ผันตัวสร้างระบบไอทีสุดล้ำ ซัพพอร์ตภาครัฐ ด้วยเทคโนโลยีระบุตัวตนด้วยภาพใบหน้า, จับภาพม่านตาคนขับหลับใน, อ่านป้ายทะเบียนรถออนไลน์ หนุนงานตำรวจ - อาชญากรรม 
เทคโนโลยีระบุตัวตน,ไอทีสุดล้ำ,หนุนงานตำรวจ,อดีตตำรวจ,ตำรวจสมองเพชร